**УВАЖАЕМИ СЪСЕДИ,**

С настоящото Ви уведомяваме, че **Сдружение на собствениците** **„БЛОК ХЕМУС, вх. „А" и вх. „Б" гр. Разград, община Разград“, БУЛСТАТ 180920289,** е регистрирано в Община Разград и Регистър БУЛСТАТ.

Предстои да направим следващата стъпка за да участваме в процедурата„Подкрепа за устойчиво енергийно обновяване на жилищния сграден фонд – Етап I“ по инвестиция „Енергийна ефективност в сграден фонд“ на Националния план за възстановяване и устойчивост.

За целта е необходимо:

**Първо:** Да бъде проведено още едно Общо събрание на сдружението на собствениците, на което да бъдат взети решения и да се упълномощи управителя Дияна Йорданова да подаде Заявление за участие на СДРУЖЕНИЕТО в Община Разград. Подробности относно решенията, които следва да се вземат можете на намерите в публикуваната обява и дневния ред на събранието.

Текста на Протокола от предстоящото ОС ще бъде публикуван на сайта(страницата) на сдружението, както следва:

**https://blok-hemus.netlify.app**

**Второ:** За изготвяне на Технически паспорт/ТП/ и Енергийно обследване/ЕО/ на сградата е необходимо да съберем необходимата сума, за която споменахме на Общото събрание проведено на 16.02.2023г. Към настоящото е приложен списък с разпределение на сумите, по апартаменти и самостоятелни обекти. Разпределението е направено съобразно притежаваните идеални части от общите части на сградата от всеки собственик на апартамент и самостоятелен обект. Предстои да бъде открита банкова сметка(депозит - 30 дневен), по която да се внасят събраните суми. Това се прави с цел да се избегне месечната такса за обслужване, която във всички банки е от порядъка на около 20 лв./мес.

След събиране на сумата за ТП и ЕО, следва сключване на договор за извършване на г.п. услуга.

**Трето:** Ще бъде изготвен график за посещение на всеки апартамент/самостоятелен обект в сградата от специалистите изготвящи Техническия паспорт и извършващи Енергийното обследване. Моля всички собственици да изпратят своя **АБОНАТЕН НОМЕР** в „**Енерго-ПРО**“ и/или „**Овъргаз**“, на **тел. 0897 054 145**, чрез **SMS, Viber** или e-mail: **hristov\_ht@yahoo.com** за получаване на справки за използваната енергия за периода 01.01.2020г – 31.12.2022г. и за 01.01.2023 до сега. Моля, към абонатния номер да се посочи и номера на апартамента за който се отнася.